

**Salaspils novada pašvaldības pirmsskolas izglītības iestāde**

„SAIME”

Reģ.Nr. 4301901675

Miera ielā 16/9, Salaspilī, Salaspils novadā. LV-2169, tālr. 67944270, fakss 67944269,

e-pasts: pii.saime@salaspils.lv

**Salaspils novada pašvaldības pirmsskolas izglītības iestādes „Saime” pašnovērtējuma ziņojums**

|  |  |
| --- | --- |
| Salaspils, 2022. gada 22. septembrī. |  |
| (vieta, datums) |  |

Publiskojamā daļa

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2021./2022. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2021./2022. māc.g. (01.09.2021.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2021./2022.māc.g.  (31.05.2022.) |
| Nr. | Licencēšanas  datums |
| Vispārējā pirmsskolas izglītības programma | 01011111 | Miera iela 16-9, Salaspils, Salaspils novads | V-3596 | 14.01.2011. | 139 | 140 |
| Speciālā pirmsskolas izglītības programma izglītojamajiem ar valodas traucējumiem | 01015511 | Miera iela 16-9, Salaspils, Salaspils novads |  | 20.12.2020. | 1 | 0 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa (cik daudzi izglītojamie izglītības iestādē 2021./2022. mācību gada laikā) – 1; sakarā ar izmaiņām ģimenē tika mainīta izglītības iestāde izglītojamam.

* + 1. vēlme mainīt izglītības iestādi (cik daudzi izglītojamie izglītības iestādē 2021./2022. mācību gada laikā, galvenie iestādes maiņas iemesli) - 1; sakarā ar to, ka viens no bērniem izstājās no pirmsskolas iestādes, tika uzņemts bērns no privātās pirmsskolas izglītības iestādes.
  1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk nekā 1 mēnesi) 2021./2022. māc.g. (līdz 31.05.2022.) | 1 | Izglītības psihologs – vakance 10 mēneši. Ievietots sludinājums Salaspils mājaslapā. |
|  | Izglītības iestādē pieejamais atbalsta personāls izglītības iestādē, noslēdzot 2021./2022. māc.g. (līdz 31.05.2022.) | 2 | 1. skolotājs logopēds 2. speciālais pedagogs |

1. **Izglītības iestādes darbības pamatmērķi un prioritātes**
   1. Izglītības iestādes misija – Izglītojamo, viņu vecāku un pirmsskolas darbinieku sadarbības veicināšana kopīgu mērķu sasniegšanai, stabila pamata radīšanai un jēgpilnas dzīves veidošanai izglītojamiem mūsdienu pasaulē.
   2. Izglītības iestādes vīzija – Salaspils pirmsskolas iestāde „Saime” mūsdienīga, atbalstoša, konkurētspējīga, droša un sabiedrībai atvērta izglītības iestāde, kurā kvalificēti, inovatīvi, radoši, uz sadarbību un kompetencēm vērsti pirmsskolas skolotāji nodrošina metodiski daudzveidīgu mācību satura norisi, mērķtiecīgiem, zinātkāriem, draudzīgiem un atbildīgiem par savu veselību izglītojamiem, kā arī viņu vecākiem, līdzatbildīgiem un uzticamiem pirmsskolas iestādei.
   3. Izglītības iestādes vērtības cilvēkcentrētā veidā – Cieņa, stabilitāte, veselība.
   4. 2021./2022. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Uzlabot mācīšanas un mācīšanās kvalitāti, izmantojot IT tehnoloģijas un pilnveidojot digitālās prasmes, radot izglītojamiem draudzīgu, mērķtiecīgi veidotu, attīstošu, iekļaujošu un atbalstošu vidi. | 1. kvalitatīvi  * Ir apzinātas pedagogu IKT izmantošanas prasmes, lai uzlabotu izglītojamo mācīšanās procesu, diferencējot mācību uzdevumus un sniegtu atbalstu; * iestādes pedagogi sadarbojas, dalās pieredzē, kā izmantot digitālos materiālus, atbilstoši izglītojamo vecumposmam; * pirmsskolas iestādē visās grupās pedagogi ir nodrošināti ar datoriem, planšetēm, kas izglītojamo mācīšanos padara vieglāk uztverošu un interesantāku; * atbalsta komandas speciālisti, individuāli strādājot ar izglītojamiem, izmanto IT didaktiskos materiālus, kas pilnveido visu mācību jomu apguvi ar diferencētu pieeju; | Sasniegts |
|  | 1. kvantitatīvi  * novembrī, janvārī, aprīlī „Dabas dienās”, pirmsskolas skolotājas kopā ar izglītojamiem, izmantojot IT tehnoloģijas mācību procesa dažādošanai, prezentē digitāli izveidotos materiālus „Dabas grāmatā” par veiktajiem pētījumiem, vērojumiem un eksperimentiem; * mācību procesā 5 – 7 gadīgiem izglītojamiem, pedagogi vienu līdz divas reizes nedēļā izmantoja interaktīvo tāfeli, digitālo displeju, planšetes, lietojot Lielvārds, Soma.lv mācību satura platformu, kā arī citus digitālos mācību materiālus; * ne retāk kā vienu reizi nedēļā, 5 – 7 gadus veciem bērniem, pedagogi mācību procesā izmanto IT. | Sasniegts |
| Nr.2  Turpināt izmantot apkārtējo vidi mācībām, praktiskām darbībām āra vides izmantošanā, saistībā ar Ekoskolu programmu, īstenojot tēmu „Bioloģiskā daudzveidība”. | a) kvalitatīvi   * Atbilstoši izstrādātājam PII “Saime” āra vides attīstības plānam, labiekārtota grupu rotaļlaukumu vide, kas veicina tuvākās apkārtnes izmantošanu izglītojamo jēgpilnām mācībām, darbojoties patstāvīgi un radoši, mazākās un lielākās grupās; * ekoskolas tēma tiek integrēta mācību darbā, veicot vērojumus, eksperimentus dārzā un siltumnīcā; * regulāri āra nodarbībās un pasākumos tiek izmantota ārā skatuve un baskāju taka. | Sasniegts |
|  | b) kvantitatīvi   * Organizētas āra rotaļnodarbības 5x nedēļā; * regulāri, atbilstoši tematam, tiek papildināti metodiskie materiāli, bērnu mācību procesa nodrošināšanai āra vidē. | Sasniegts |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2022./2023. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Turpināt izglītojoši izmantot tuvākās apkārtnes āra vidi, attīstot bērnu pašiniciatīvu un patstāvību, nodrošinot sistemātisku izglītojamo sasniegumu vērtēšanu, lai atbalstītu katra izglītojamajā mācības un personīgo izaugsmi. | 1. kvalitatīvi  * Pirmsskolas iestādes pedagogi un izglītojamo vecāki ir iepazīstināti un ievēro izglītojamo mācību sasniegumu vērtēšanas kārtību; * ievērojot pirmsskolas izglītības vērtēšanas pamatprincipus, īstenota mācību sasniegumu vērtēšana; * atbilstoši pirmsskolas izglītības posmiem, izglītojamajiem ir skaidri saprotami sasniedzamie rezultāti un kritēriji darba veikšanai; * regulāri tiek sniegts diferencēts atbalsts, izmantojot pašgatavotus materiālus atbilstoši bērnu spējām un vajadzībām, pēc paveiktā sniedzot atgriezenisko saiti bērns – bērnam, pedagogs – bērnam, bērns – pedagogam, analizējot informāciju par savām darbībām mērķu sasniegšanai; * izglītojamie sistemātiski veic sava mācību darba pašvērtējumu; * pedagogi rosina bērnus domāt par savu mācīšanos, izvērtēt un pamatot savu izvēli; * ekoskolu programmā, īstenojot tēmu „Pirmsskolas vide un apkārtne”, izglītojamie novērojot izzina un izprot tuvākajā apkārtnē raksturīgāko putnu, kukaiņu pazīmes – izskatu, uzvedību, augšanu, barību; * pirmsskolas iestādes pedagogi darbu plāno un izglītojamo sasniegumu vērtēšanu veic skolvadības sistēmā ELIIS. | Sasniegts |
|  | 1. kvantitatīvi  * Vienreiz gadā veikta 5 – 6 gadīgo izglītojamo speciālo vajadzību izvērtēšana, izglītojamo vecāki ir iepazīstināti ar rezultātiem; * veikta, ne retāk kā vienreiz divos mēnešos, formatīvā un summatīvā izglītojamo sasniegumu vērtēšana (summatīvo vērtēšanu veic elektroniskajā skolvadības sistēmā ELIIS, katra temata beigās, pusgada, mācību gada un izglītības posma beigās); * vērojot āra rotaļnodarbības, gūta pārliecība, ka 80% pedagogi mācību procesu plāno pietiekami elastīgi, lai varētu to mainīt atbilstoši mācību vajadzībām un izglītojamo ierosinājumiem mācību laikā; * pēc nepieciešamības vadītājas vietniece metodiskajā darbā vada individuālās konsultācijas iestādes pedagogiem par mācību procesa plānošanu un vērtēšanu; * mācību gada noslēgumā izglītojamie un pedagogi prezentē, vismaz vienu, izveidoto informatīvo filmiņu par pētāmo putnu vai kukaini, izziņai izmantojot literāros darbus, grāmatas, enciklopēdijas, interneta resursus; * regulāri Eliis sistēmā tiek veikta izglītojamo izaugsmes novērtēšana atbilstoši izglītojamo izvirzītajiem sasniedzamajiem rezultātiem, ņemot vērā izglītojamo personīgos sasniegumus; * divas reizes mācību gadā tiek sagatavoti rakstiski izglītojamo mācību sasniegumu vērtējumi un iepazīstināti vecāki, vienreiz gadā tiek sniegtas konsultācijas par mācību un audzināšanas sasniegumu vērtējumu. |  |
| Nr.2  Sekmēt pirmsskolas iestādes darbinieku savstarpējo mācīšanos, kas ir saskaņota ar pedagoģisko darbību, kas vērsta uz profesionālo, kā arī personīgo izaugsmi. | 1. kvalitatīvi  * Katrs darbinieks ir izvirzījis profesionālo un individuālo mērķi, kas atbilst iestādes darba prioritātēm; * pedagogi sistemātiski dalās pieredzē par mācību un audzināšanas darba organizēšanu pirmsskolas izglītības iestādē; * pedagogi apmeklē novadā un valstī rīkotos pasākumus, ka arī dalās pieredzē ar labās prakses piemēriem; * pedagogi piedalās kopējā mācīšanās organizācijas darbā; * pilnveidotas pedagogu kompetences mācību procesa vērošanā un vērtēšanā. | Sasniegts |
|  | 1. kvantitatīvi  * Pedagogi izmanto apgūtās metodes un metodiskos paņēmienus mācību un audzināšanas darbā ar izglītojamiem; * pedagogi plānveidīgi un sistemātiski piedalās iestādes darba semināros un dalās ar labās prakses piemēriem; * notikušas 2 darba sanāksmes par iestādes attīstības plānu un 2 darba sanāksmes par pašvērtējuma procesu izglītības iestādē; * mācību gada laikā tālākizglītības kursus apmeklējuši 100 % pedagogi, 45 % pedagogi apmeklējuši metodiskos pasākumus novada un valsts mērogā; * divas reizes gadā pedagogi informē iestādes vadību par personīgās izaugsmes sasniegumiem. |  |

1. **Kritēriju izvērtējums** 
   1. Kritērija “Kompetences un sasniegumi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pirmsskolas iestādē, nodrošinot izglītojamo izaugsmi un attīstību, tiek veikts diferencēts, individualizēts mācību un audzināšanas darbs. | Pilnveidot mācību procesa personalizāciju, lai sasniegtu izglītojamo izaugsmes dinamiku. |

* 1. Kritērija “Vienlīdzība un iekļaušana” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pirmsskolas iestādē tiek nodrošināta mācību sasniegumu izaugsme neatkarīgi no izglītojamo sociālekonomiskā stāvokļa. | Informēt izglītojamos par ģimeņu dažādo etnisko piederību. |

* 1. Kritērija “Pieejamība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādes piedāvājums atbilst mainīgajām izglītojamo vajadzībām un licencētās programmas prasībām, atbilstoši izglītojamo spējām, vajadzībām un interesēm; | Rast iespēju izglītojamiem nodrošināt individuālās psihologa konsultācijas un izpēti, nodrošinot ārpakalpojumu. |

* 1. Kritērija “Drošība un labklājība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir saskaņota un vienota visu pušu izpratne par faktoriem, kuri ietekmē emocionālo drošību izglītības vidē, tai skaitā arī attiecībā uz digitālo vidi. | Pārskatīt un pēc nepieciešamības pilnveidot iekšējās kārtības noteikumus un citus iekšējos normatīvos aktus. |
| Izglītojamiem ir izpratne par iekšējās kārtības noteikumiem. Iestādē ir pozitīvs mikroklimats, kas nodrošina drošu un labvēlīgu vidi. Izglītojamie piedalās iestādes organizētajos pasākumos, individuālās pārrunās, kas veicina emocionālo drošību un pozitīvu savstarpējo attiecību veidošanu. | Turpināt preventīvo darbu ar izglītojamiem, kā rīkoties problēmsituāciju gadījumos. |

3.5. Kritērija “Infrastruktūra un resursi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pirmsskolas iestādē tiek nodrošināti dažādu nedigitālo materiāltehnisko resursu klāsts, kas veicina izglītojamo mācību programmas apgūšanu.  Pirmsskolas telpas un apkārtējā teritorija ir daudzveidīga un pielāgota dažādām vajadzībām, nodrošinot izglītojamo visu mācību jomu apguvi. | Saskaņā ar pirmsskolas iestādes turpmākās attīstības prioritātēm, iegādāties materiāltehniskos resursus. |
| Saziņai ar vecākiem pirmsskolas iestādē tiek izmantota tiešsaistes sistēma ELIIS. |  |

**4. Informācija par lielākajiem īstenotajiem projektiem par 2021./2022. mācību gadā**

Projekti nav bijuši.

**5. Informācija par institūcijām, ar kurām noslēgti sadarbības līgumi**

Sadarbības līgumi nav noslēgti.

1. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).

Audzināšanas darba mērķis - nodrošināt iespēju katram izglītojamam kļūt par krietnu cilvēku, tikumisku, rīcībspējīgu, atbildīgu personību sabiedrībā, veicināt izglītojamā izpratni par vērtībām un tikumiem, sekmējot to iedzīvināšanu, bagātināt kultūrvēsturisko pieredzi, stiprināt piederību un lojalitāti Latvijas valstij un Latvijas Republikas Satversmei, mērķtiecīgi plānot un īstenot audzināšanas darbu pirmsskolas iestādē, ievērojot pēctecību, attīstot bērniem dzīves prasmes, veicinot izglītojamā izpratni par vērtībām un tikumiem, attieksmi pret sevi, ģimeni, grupu, pirmsskolas iestādi, vidi, darbu, sabiedrību un Latvijas valsti.

|  |  |  |  |
| --- | --- | --- | --- |
| Mācību gads | 2020./2021. m. g. | 2021./2022.m. g. | 2022./2023.m. g. |
| Gada prioritāte | Aktīvas un brīvas personības attīstīšana, ņemot vērā katra audzēkņa individuālās spējas un intereses. | Iestādes pozitīvā tēla veidošana, iedzīvinot iestādes vērtības: veselība, cieņa, stabilitāte. | Jēgpilnu un mērķtiecīgu pasākumu organizēšana audzēkņu pilsoniskās un patriotiskās audzināšanas veicināšanai. |
| Uzdevumi | 1.Veicināt bērna audzināšanas procesā būtiskāko tikumu - atbildība, centība, godīgums, laipnība, līdzcietība, savaldība, taisnīgums izkopšanu.  2.Pozitīvas uzvedības aktualizēšana un atbalstīšana.  3.Tikumu izkopšana un izpratnes veidošana, izmantojot literāros darbus. | 1.Organizēt pasākumus veselīga dzīvesveida popularizēšanai un veselības nostiprināšanai.  2.Mācīties izprast un atpazīt savas emocijas, kas veicina cieņpilnu attiecību veidošanu ar līdzcilvēkiem.  3.Drošas un stabilas vides veidošanu. | Organizēt saturīgus Latvijas valstij un tautas tradīcijām atbilstošus pasākumus, kas stiprina audzēkņu patriotiskās jūtas. |

6.2. 2-3 teikumi par galvenajiem secinājumiem pēc mācību gada izvērtēšanas.

2021./2022.m.g. audzināšanas darbā tika izvirzīta prioritāte – iestādes pozitīvā tēla veidošana, iedzīvinot iestādes vērtības: veselība, cieņa, stabilitāte.

Izglītojamie gūst pozitīvas emocijas, uzlabo saskarsmes kultūru, veido cieņpilnas attiecības ar vienaudžiem, sistemātiski piedaloties organizētajās āra sporta nodarbības (visos laika apstākļos), kā arī novada un valstī organizētajos sporta pasākumos, kas veicina veselīga dzīvesveida pamatus.

Iestādē veidotais mikroklimats labvēlīgi ietekmē izglītojamo, drošību, labbūtību un stabilitāti.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

Jau ceturto gadu iestāde piedalās Ekoskolu programmā, 2021./2022.m.g. īstenojot tēmu „Bioloģiskā daudzveidība” un to integrējot visās mācību jomās.

Audzēkņi piedalījās zīmējumu konkursā „Ūdens mūsu pasaulē”.

Elektroniskā žurnālā iestādes skolotāja dalījās pieredzē – āra rotaļnodarbība „Draudzēsimies”.

Pirmsskolas iestādes skolotājas dalījās pieredzē par izglītojamo jēgpilnām, aizrautīgām mācībām un praktiskām darbībām āra vides izzināšanā, piedaloties reģionālajā skolotāju pieredzes konferencē “Praktiski lietpratībai”.

Iestādes organizētajā pieredzes skolā „Es vēroju, sajūtu, pētu” skolotājas dalījās pieredzē novada pirmsskolas kolēģiem, kā pirmsskolā izglītojamie aizraujoši un ar prieku izzina apkārtējo pasauli dažādos gadalaikos.

* 1. Izglītības iestādes galvenie secinājumi par izglītojamo sniegumu ikdienas mācībās.

Pirmsskolas iestādē izglītojamie āra vidi izmantoja pētnieciskām darbībām, pētīja, salīdzināja, secināja, vēroja un iepazina dažādas augu sugas - kokus, krūmus, lakstaugus visos gadalaikos, regulāri vēroja laika apstākļus, rezultātus, atzīmējot dabas kalendārā. Izglītojamie aizrautīgi darbojās iestādē esošajā siltumnīcā – sējot, stādot un kopjot dažādus dārzeņus. Iegūto ražu mērīja, svēra, garšoja un attēloja radošajos darbos.

Izmantojot IT tehnoloģijas un pilnveidojot digitālās prasmes, 5 – 6 gadīgie izglītojamie un pedagogi veidoja un prezentēja digitālās “dabas grāmatas”, kurās tika apkopoti vērojumi, eksperimenti, radošie darbi, zīmējumi, aplicējumi, veidojumi, mandalas, kolāžas. Gatavojot prezentācijas materiālus, izglītojamie nostiprināja lasītprasmi, rakstītprasmi un matemātikas jomā apgūto.

PII ,,Saime” vadītāja: Lilita Ukavica